

ที่ มท ๐๘16.2/ว กรมส่งเสริมการปกครองท้องถิ่น

ถนนนครราชสีมา ดุสิต กทม.10300

ตุลาคม 256๔

เรื่อง การจัดสรรเงินกู้เพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ (เพิ่มเติม)

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๑๘๙๓ ลงวันที่ ๓๑ สิงหาคม ๒๕๖๔

๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๒๑๔๕ ลงวันที่ ๒๒ กันยายน ๒๕๖๔

สิ่งที่ส่งมาด้วย บัญชีรายละเอียดการจัดสรรงบประมาณฯ จำนวน ๑ ชุด

ตามที่กรมส่งเสริมการปกครองท้องถิ่นได้จัดสรรเงินกู้เพื่อแก้ไขปัญหา เยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ ของกระทรวงศึกษาธิการ และขอความร่วมมือสำนักงานส่งเสริมการปกครองท้องถิ่นจังหวัดเร่งรัดดำเนินการเบิกจ่ายงบประมาณตามแนวทางการดำเนินโครงการความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ ให้แล้วเสร็จ และให้รายงานความก้าวหน้าโครงการฯ ดังกล่าว ทั้งนี้ หากมีผู้ประสงค์ขอรับงบประมาณเพิ่มเติม ให้จัดส่งข้อมูลให้กรมส่งเสริมการปกครองท้องถิ่น ภายในวันที่ ๒๗ กันยายน ๒๕๖๔ นั้น

กรมส่งเสริมการปกครองท้องถิ่นขอเรียนว่า ได้จัดสรรงบประมาณเงินกู้เพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ (เพิ่มเติม) แล้ว ขอความร่วมมือจังหวัด แจ้งสำนักงานส่งเสริมการปกครองท้องถิ่นจังหวัดดำเนินการ ดังนี้

๑. เบิกจ่ายงบประมาณโครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ (เพิ่มเติม) ให้กับนักเรียนหรือผู้ปกครองที่สำรวจตกหล่นโดยเร็ว

๒. เร่งรัดดำเนินการเบิกจ่ายงบประมาณโครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ ให้แล้วเสร็จ ภายในวันที่ ๓๑ ตุลาคม ๒๕๖๔

๓. รายงานความก้าวหน้าโครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการแพร่ระบาดของโรคโควิด ๑๙ ตามแบบฟอร์มที่กำหนด โดยจัดส่งให้ สถ. ภายในวันที่ ๕ ตุลาคม ๒๕๖๔ จนกว่าจะดำเนินการแล้วเสร็จ ทั้งนี้ เมื่อได้ดำเนินโครงการเสร็จสิ้นแล้ว หรือไม่สามารถดำเนินโครงการได้ไม่ว่ากรณีใด ๆ หากมีเงินกู้เหลือจ่าย ให้ส่งคืนเงินกู้เหลือจ่ายเข้าบัญชีเงินฝากกระทรวงการคลัง โดยถือปฏิบัติตามหนังสือกระทรวงการคลัง ด่วนที่สุด ที่ กค ๐๔๐๒.๒/ว ๑๒๒ ลงวันที่ ๑๗ สิงหาคม ๒๕๖๔

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔